open-index/open-wikipedia-markdown huggingface dataset:
STS-116

**STS-116** oli Space Shuttle'i programmi 117. ja kosmosesüstik Discovery 33. missioon. Discovery startis 10. detsembril 2006 ning see oli esimene öine start pärast novembris 2002 toimunud missiooni STS-113.

Missioon viis Rahvusvahelisse Kosmosejaama P5 sõrestiku, mistõttu ehitati ümber jaama elektrisüsteem. Lisaks vahetas missioon jaama meeskonda, viies jaama Sunita Williamsi ja tuues tagasi Thomas Reiteri. STS-116 oli hästi kajastatud Rootsis, sest Discovery pardal viibis Christer Fuglesang, kellest sai Rootsi ja Skandinaavia esimene astronaut.

STS-116 oli viimane süstikumissioon, mis startis Kennedy Kosmosekeskuse stardikompleksi 39B stardiplatvormilt, sest NASA alustas Constellationi programmi raames selle kohandamist Ares I startideks. Stardiplatvormi kasutati veel STS-400 missiooni tarbeks, mis oleks startinud juhul kui missiooni STS-125 kosmosesüstik poleks saanud Maale naasta.

Pärast missiooni viidi Discovery korralisse hooldusesse ja see ei lennanud kuni missioonini STS-120, mis startis oktoobris 2007.

## Meeskond

## Viited

## Välislingid
* 
* Ülevaade STS-116 missioonist NASA kodulehel (inglise keeles)
* Video STS-116 stardist 9. detsembril 2006. YouTube
Bophelong

**Bophelong** on linn (*[[township]]*) Lõuna-Aafrika Vabariigis Gautengi provintsis Sedibengi ringkonnas Emfuleni vallas.

Bophelong on asutatud 1955. aastal.

Lõuna-Aafrika Vabariigi 2011. aasta rahvaloenduse andmetel oli Bophelongi elanikest mustanahalisi aafriklasi 99,12%, värvilisi 0,46%, India või Aasia päritolu inimesi 0,09%, valgeid 0,06% ja teisi 0,28%. Sotho keelt pidas emakeeleks 69,39% inimesi, koosa keelt 10,69%, suulu keelt 9,26%, afrikaani keelt 1,68%, tsvana keelt 1,46%, tsonga keelt 1,38%, inglise keelt 1,38%, viipekeelt 1,26% ja pedi keelt 1,18%.

## Viited
Thabong

**Thabong** on linn (township) Lõuna-Aafrika Vabariigis Free State'i provintsis Lejweleputswa ringkonnas Matjhabengi vallas.

Lõuna-Aafrika Vabariigi 2011. aasta rahvaloenduse andmetel oli Thabongi elanikest mustanahalisi aafriklasi 99,34%, värvilisi 0,29%, India või Aasia päritolu inimesi 0,18%, valgeid 0,07% ja teisi 0,11%. Sotho keelt pidas emakeeleks 71,74% inimesi, koosa keelt 15,69%, suulu keelt 2,49%, inglise keelt 2,27%, tsvana keelt 1,73%, afrikaani keelt 1,69%, tsonga keelt 1,31% ja viipekeelt 1,24%.

## Viited
FrontPage Magazine

**FrontPage Magazine** on Ameerika Ühendriikides välja antav konservatiivne veebiajakiri. Peatoimetaja on David Horowitz. 

Ajakirja arvamuslugudes kritiseeritakse sotsialismi, Lääne islamiseerumist ja vasakpoolset kallutatust meedias ja ülikoolides. Pooldatakse Vabariiklikku Parteid ja Iisraeli.

## Välislingid
*https://www.frontpagemag.com/
Ratanda

**Ratanda** on linn (*[[township]]*) Lõuna-Aafrika Vabariigis Gautengi provintsis Sedibengi ringkonnas Lesedi vallas. Linn asub Heidelbergist umbes 5 km edela pool.

Ratanda on asutatud 1955. aastal.

Lõuna-Aafrika Vabariigi 2011. aasta rahvaloenduse andmetel oli Ratanda elanikest mustanahalisi 99,08%, värvilisi 0,44%, India või Aasia päritolu inimesi 0,18%, valgeid 0,04% ja teisi 0,26%. Suulu keelt pidas emakeeleks 50,65%, sotho keelt 35,54%, koosa keelt 5,04%, inglise keelt 1,46%, afrikaani keelt 1,13%, viipekeelt 1,03% ja pedi keelt 1,02%.

## Viited
Carl Robert Jakobsoni mälestussammas

**[[Carl Robert Jakobson]]i mälestussambaid** on mitu:
*Carl Robert Jakobsoni mälestussammas (Jõgeva maakond)
*Carl Robert Jakobsoni mälestussammas (Viljandi maakond)
*Carl Robert Jakobsoni hauasammas, asub Pärnu maakonnas Kurgja talu kalmistul
Carl Robert Jakobsoni hauasammas

**[[Carl Robert Jakobson]]i hauasammas** on hauasammas Pärnu maakonnas Põhja-Pärnumaa vallas Kurgja külas Kurgja talu kalmistul.

Mälestussamba kavandas 1926 Jaan Koort. Kavandatu lõpetas Ferdi Sannamees. Mälestussammas avati pidulikult 14. augustil 1927. 

## Viited
Sebokeng

**Sebokeng** on linn (*[[township]]*) Lõuna-Aafrika Vabariigis Gautengi provintsis Sedibengi ringkonnas Emfuleni vallas. Linn asub Vereenigingist vahetult lääne ja loode pool.

Sebokeng on asutatud 1965. aastal.

Lõuna-Aafrika Vabariigi 2011. aasta rahvaloenduse andmetel oli Sebokengi elanikest mustanahalisi aafriklasi 99,12%, värvilisi 0,42%, valgeid 0,12%, India või Aasia päritolu inimesi 0,07% ja teisi 0,26%. Sotho keelt pidas emakeeleks 64,63% inimesi, suulu keelt 14,72%, koosa keelt 10,35%, tsvana keelt 2,15%, afrikaani keelt 1,46%, pedi keelt 1,46%, inglise keelt 1,44% ja viipekeelt 1,37%.

## Viited
Mälestused hiigelmägedest

„**Mälestused hiigelmägedest**“, tuntud ka kui „**Hiigelmäed**“ (saksa keeles „Riesengebirge“ ) on saksa kunstniku Caspar David Friedrichi (1774–1840) teos.

## Viited
Mamelodi

**Mamelodi** on linn (*[[township]]*) Lõuna-Aafrika Vabariigis Gautengi provintsis Tshwane linnaringkonnas.

Mamelodi on asutatud 1953. aastal.

Lõuna-Aafrika Vabariigi 2011. aasta rahvaloenduse andmetel oli Mamelodi elanikest mustanahalisi aafriklasi 98,89%, värvilisi 0,40%, India või Aasia päritolu inimesi 0,22%, valgeid 0,14% ja teisi 0,34%. Pedi keelt pidas emakeeleks 42,35% inimesi, suulu keelt 12,15%, tsonga keelt 10,68%, ndebele keelt 8,82%, sotho keelt 6,70%, tsvana keelt 6,56%, svaasi keelt 2,83%, venda keel 2,51%, koosa keelt 2,21%, inglise keelt 2,08%, afrikaani keelt 0,82%, viipekeelt 0,39% ja teisi keeli 1,88%.

## Ajalugu
Asula rajati 1953. aasta juunis, kui Vlakfonteini farmi maadele ehitati 16 maja. Hiljem muudeti asula nimi Mamelodiks. Group Areas Act määras Mamelodi ainult mustanahaliste piirkonnaks, kuigi see muutus vaieldavaks pärast apartheidi langemist 1994. aastal. 1960. aastatel viidi mustanahalised kodanikud jõuga välja Pretoria Lady Selbourne'i eeslinnast Mamelodisse, Ga-Rankuwasse ja Atteridgeville'i. Apartheidivastane aktivist reverend Nico Smith jutlustas Mamelodis aastatel 1982–1989 ja sai loa seal elada aastatel 1985–1989. Sel perioodil olid tema ja ta naine Ellen ainsad valged, kellel oli seaduslikult lubatud Mamelodis elada. 2010. aasta seisuga on linnas endiselt tunduvalt rohkem mustanahalisi kui ühegi teise rühma esindajaid.

Alates 2001. aastast on Mamelodil olnud suur AIDSi teavitusprogramm, mis on aidanud tuhandeid kogukonna orbusid. Mamelodis asub Lõuna-Aafrika suurim AIDSi hospiitsikeskus, kus on 140 tasuta voodikohta.

## Viited
Valentine Tern

**Valentine Tern** (10. detsember 1927 – 17. mai 2001) oli eesti laulja, teatri- ja filminäitleja. 

Ta oli aastatel 1945–1960 Vanemuise laulja ja näitleja. 

Valentine Tern mängis filmis "Valgus Koordis" (Lenfilm, 1951) naispeategelast Ainot.

## Välislingid
* 
*
Kammerteater

**Kammerteater** (inglise keeles *chamber theatre*) on kõrge kunstilise tasemega väike teater.

Kammerteatreid:
*Tallinna Kammerteater
*Tartu Kammerteater

## Vaata ka
*sünteetiline teater

## Viited
Vosloorus

**Vosloorus** on linn (*[[township]]*) Lõuna-Aafrika Vabariigis Gautengi provintsis Ekurhuleni linnaringkonnas.

Vosloorus on asutatud 1963. aastal, linnaõigused sai 1983. aastal.

Alates 2000. aasta detsembrist ei ole Vosloorus enam iseseisev omavalitsusüksus, vaid kuulub Ekurhuleni linnaringkonna koosseisu.

Lõuna-Aafrika Vabariigi 2011. aasta rahvaloenduse andmetel oli Voslooruse elanikest mustanahalisi aafriklasi 99,34%, värvilisi 0,33%, India või Aasia päritolu inimesi 0,16%, valgeid 0,06% ja teisi 0,12%. Suulu keelt pidas emakeeleks 46,81% inimesi, sotho keelt 17,99%, koosa keelt 8,23%, pedi keelt 7,27%, tsonga keelt 5,98%, tsvana keelt 4,39%, inglise keelt 3,03%, ndebele keelt 1,48%, svaasi keelt 1,36%, venda keelt 1,20%, afrikaani keelt 0,81%, viipekeelt 0,60% ja teisi keeli 0,83%.

## Viited
Katlehong

**Katlehong** on linn (*[[township]]*) Lõuna-Aafrika Vabariigis Gautengi provintsis Ekurhuleni linnaringkonnas.

Katlehong on asutatud 1945. aastal.

Lõuna-Aafrika Vabariigi 2011. aasta rahvaloenduse andmetel oli Katlehongi elanikest mustanahalisi aafriklasi 98,43%, India või Aasia päritolu inimesi 0,75%, värvilisi 0,49%, valgeid 0,06% ja teisi 0,26%. Suulu keelt pidas emakeeleks 37,13% inimesi, sotho keelt 22,35%, koosa keelt 13,13%, tsonga keelt 9,69%, pedi keelt 6,22%, inglise keelt 2,51%, tsvana keelt 1,77%, svaasi keelt 1,64%, venda keelt 1,12%, ndebele keelt 1,12%, afrikaani keelt 0,91%, viipekeelt 0,67% ja teisi keeli 1,73%.

## Viited
Stuart Roosa

**Stuart Allen Roosa** (16. august 1933 – 12. detsember 1994) oli Ameerika Ühendriikide aerokosmose insener, õhuväelane, katselendur ja NASA astronaut. 

Ta valiti astronaudiks 1966. aastal ning tema esimene ja ainus lend oli Apollo 14, millel osales juhtimismooduli piloodina.

Roosa suri 12. detsembril 1994 pankreatiidi tüsistuste tõttu.

## Viited
Richard Gordon

**Richard Francis Gordon** (5. oktoober 1929 – 6. november 2017) oli Ameerika Ühendriikide mereväelane, katselendur ja NASA astronaut. 

Ta valiti astronaudiks 1963. aastal ja tema esimeseks missiooniks sai Gemini 11, mis startis septembris 1966. Gordoni teine missioon oli Apollo 12, kus ta oli juhtimismooduli piloot. 

Pärast 1972. aastal NASA-st ja mereväest lahkumist töötas ta erasektoris.

Gordon suri 6. novembril 2017 vähktõve tüsistuste tagajärjel.

## Viited
Olevi gildi hoone

**Olevi gild hoone** on hoone Tallinnas aadressil Pikk tänav 24. Hoone kuulus endisele Olevi gildile. Oleviste gildi hoone ja mustpeade maja on tunnistatud kultuurimälestiseks nr 3040.

Olevi gildil oli alates 14. sajandist maja, mis asus hoone Pikk 24 kohal. Aastatel 1419–1422 ehitas gild oma hooned ümber ja tänava äärde kerkisid kaks viilmaja. Vasakpoolne, väiksem hoone, mille viilu ülaosas asub gildi kaitsepühaku püha Olevi kujutis, oli eeskoda, parempoolne suurem ehitis oli gildisaal, mis on Tallinna ilusaim keskaegne profaanruum.

Olevi gildi hooned said kannatada 1697. aasta Tallinna tulekahju ajal, milles hukkus ka gildiruumides olnud gildi arhiiv. Pärast Olevi gildi sulgemist ehitati hooned aitadeks. Gildi eeskoja hoone omandas 1806. aastal külgnevas mustpeade majas asuv mustpeade vennaskond ja ehitas selle 1834. aastal ümber mustpeade vennaskonna klubiruumideks. 

Viimase Olevi gildi hoonetest, kahelöövilise võlvitud gildisaali ostis mustpeade vennaskond 1919. aastal. See liideti aastatel 1919–1922 Ernst Gustav Kühnerti juhendamisel toimunud renoveerimise järel Mustpeade vennaskonna klubiruumidega.

## Viited

## Kirjandus
*Leo Tiik, Tallinna gildidest ja nende kinnistuist. Tartu Riikliku Ülikooli Toimetised, vihik 70, Tartu 1958
Thokoza

**Thokoza** on linn (*[[township]]*) Lõuna-Aafrika Vanariigis Gautengi provintsis Ekurhuleni linnaringkonnas.

Lõuna-Aafrika Vabariigi 2011. aasta rahvaloenduse andmetel oli Thokoza elanikest mustanahalisi aafriklasi 99,13%, värvilisi 0,37%, India või Aasia päritolu inimesi 0,14%, valgeid 0,12% ja teisi 0,24%. Suulu keelt valdas emakeelena 40,22% inimesi, sotho keelt 21,52%, koosa keelt 18,44%, pedi keelt 5,38%, tsonga keelt 3,88%, tsvana keelt 1,83%, ndebele keelt 1,72% ja inglise keelt 1,72%.

## Viited
Timroth

**Timroth**, varem ka **Thiemeroth**, **Tiemroth**, **Thimroth** ja **Timrod** (vene keeles *Тимрот*) on Tüüringist pärit Madalmaade, Liivimaa, Kuramaa, Venemaa ja Soome literaadi- ja aadlisuguvõsa.

## Ajalugu
Timrothi suguvõsa kohta on esimesi teateid XVII sajandi algusest, mil Tüüringis Rüxlebenis elas Heinrich Thiemeroth. Tema poeg Johann Thiemeroth (1630−1683) asus elama Frankenhausenisse, kus oli kohalikus koolis õpetaja. Viimase pojapoeg Johann Georg Siegmund Christian Timroth (1722−?) rajas Madalmaade liini, mis oli alles veel XIX sajandi keskpaiku. Tema nooremast vennast bürgermeister Christian August Heinrich Timrothist (1729−1793) sai alguse Sileesia liin; tema järeltulijate kohta on teateid veel 1980. aastatest. 

## Rüütelkonna matrikkel
Suguvõsa võeti 1894. aastal Kuramaa rüütelkonna matriklisse. 1977. aastal immatrikuleeriti Michael von Timroth.

## Suguvõsa liikmeid
*Johann Caspar Timroth (1661−1727), Uderslebeni pastor
*Christian August Heinrich Timroth (1729−1793), Neustädteli bürgermeister
*Johann Friedrich Timroth (1734−1795), Aizkraukle pastor, mõisarentnik
*Johann Friedrich Heinrich (Alexander) von Timroth (1788−1848), kindralleitnant, tiibadjutant
*Gotthard (Gregor) von Timroth (1827−1880), kindralmajor

## Kirjandus
**Der Adel der russischen Ostseeprovinzen (Estland, Kurland, Livland, Ösel)*. 2. Teil. Nichtimmatrikulierter Adel. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 223 https://gdz.sub.uni-goettingen.de/id/PPN825936918?tify=%7B%22pages%22%3A%5B243%5D%2C%22view%22%3A%22info%22%7D.
**Genealogisches Handbuch des Adels*. Adelige Häuser B. Bd XXII. Limburg an der Lahn: C. A. Starke Verlag, 1998. Lk 478-482.
**Genealogisches Handbuch des Adels*. Adelslexikon. Bd XIV. Limburg an der Lahn: C. A. Starke Verlag, 2003. Lk 460-461.
*Timroth, Michael von. *Nachkommen des Lehrers Johann Thiemeroth in Frankenhausen/Thüringen*. − Baltische Ahnen- und Stammtafeln. 25. Jahrgang. Köln: 1982. Lk 5-54.
*Timroth, Michael Heinrich von. *Genealogia Thiemerothiana*. − Helsingfors Slaktforskare. Uppsatser XIII. 2001 http://toropovo.wedge.ru/Files/TP2.pdf (venekeelne tõlge rootsi keelest).
Breddenberg

**Breddenberg** on vald Saksamaal Alam-Saksi liidumaal Emslandi kreisis.

Valla pindala on 8,92 km². 31. detsembril 2015 elas seal 802 inimest.

## Viited

## Välislingid
* www.Breddenberg.de
Primera División (Argentina)

**Primera División** (tuntud ka kui **Liga Profesional de Fútbol**) on Argentina kõrgeim jalgpalliliiga. 

Jalgpallis peeti esimesed Argentina meistrivõistlused 1891. aastal. Sellega sai Argentina esimeseks riigis peale Suurbritanniat, kus oma riigi meistrivõistlusi jalgpallis pidama hakati. Algusaastatel osalesid meistriliigas ainult Buenos Airest ja Rosariost pärit klubid. Argentina profiliiga loodi 1931. aastal.

Liigas mängib hooajal 2019–2020 24 klubi. Liiga formaat on viimastel aastatel muutunud peaaegu iga hooaeg ning liigas võistlevate klubide arvu plaanitakse vähendada kahekümneni.

## Klubid
Hooajal 2019–2020 mängivad liigas järgmised 24 klubi:

## Edukamad klubid
* River Plate (36)
* Boca Juniors (34)
* Racing (18)
* Independiente (16)
* San Lorenzo (15)
* Vélez Sarsfield (10)
* Alumni (10)

## Välislingid
* Ametlik koduleht
Diepsloot

**Diepsloot** on linn (*[[township]]*) Lõuna-Aafrika Vabariigis Gautengi provintsis Johannesburgi linnaringkonnas.

Diepsloot on asutatud 1995. aastal.

Lõuna-Aafrika Vabariigi 2011. aasta rahvaloenduse andmetel oli Diepslooti elanikest mustanahalisi aafriklasi 98,05%, värvilisi 0,18%, valgeid 0,16%, India või Aasia päritolu inimesi 0,11% ja teisi 1,51%. Pedi keelt pidas emakeeleks 22,83%, suulu keelt 19,87%, tsonga keelt 10,54%, ndebele keelt 10,47%, venda keelt 9,38%, tsvana keelt 7,79%, koosa keelt 5,71%, sotho keelt 4,25%, inglise keelt 2,56%, svaasi keelt 1,00%, afrikaani keelt 0,50%, viipekeelt ja teisi keeli 4,85%.

## Viited
Moldova Vabariigi Sotsialistide Partei

**Moldova Vabariigi Sotsialistide Partei** (rumeenia keeles: Partidul Socialiștilor din Republica Moldova, PSRM; vene keeles: Партия социалистов Республики Молдова) on sotsialistlik ja venemeelne partei Moldovas.

Partei liider Igor Dodon valiti 2016 Moldova presidendiks. Partei on NATO-, ELi- ja Rumeenia-vastane ja venemeelne. Mitmel partei rahvaesindajal on samas Rumeenia kodakondsus. Partei on kategooriliselt LGBT-marsside lubamise vastu.

## Viited
Tembisa

**Tembisa** on linn (*[[township]]*) Lõuna-Aafrika Vabariigis Gautengi provintsis Ekurhuleni linnaringkonnas.

Tembisa on asutatud 1957. aastal.

Lõuna-Aafrika Vabariigi 2011. aasta rahvaloenduse andmetel oli Tembisa elanikest mustanahalisi aafriklasi 98,93%, värvilisi 0,16%, India või Aasia päritolu inimesi 0,15%, valgeid 0,07% ja teisi 0,69%. Pedi keelt pidas emakeeleks 33,14% inimesi, suulu keelt 21,67%, tsonga keelt 13,31%, koosa keelt 7,00%, sotho keelt 6,34%, tsvana keelt 3,93%, ndebele keelt 3,72%, venda keelt 3,51%, inglise keelt 2,11%, svaasi keelt 1,84%, afrikaani keelt 0,42%, viipekeelt 0,36% ja teisi keeli 2,64%.

## Viited
Lennuväe inseneriteenistuse kindralpolkovnik

**Lennuväe inseneriteenistuse kindralpolkovnik** (vene keeles генерал-полковник инженерно-авиационной службы) oli NSV Liidu relvajõududes aastatel 1942–1951 kehtinud sõjaväeline auaste õhuväe insenertehnilise teenistuse juhtivkoosseisule.

Auaste kaotati 1951. aastal. Kõigile auastme kaotamise hetkel elus olnud aukraadi omanikele anti insenertehnilise teenistuse kindralpolkovniku auaste.

Lennuväe inseneriteenistuse kindralpolkovnikust madalam auaste oli lennuväe inseneriteenistuse kindralleitnandi auaste.

## Lennuväe inseneriteenistuse kindralpolkovnikuid

*1944 – Aleksei Šahhurin (1904–1975), lennukitööstuse rahvakomissar 
*1946 – Aleksandr Jakovlev (1906–1989), lennukikonstruktor, NSV Liidu Teaduste Akadeemia korrespondentliige

## Viited
Vana-Põltsamaa

**Vana-Põltsamaa** all võidakse mõelda järgmist:
*Vana-Põltsamaa mõis
*Vana-Põltsamaa vald

## Vaata ka
*Uue-Põltsamaa
Etwatwa

**Etwatwa** on linn (*[[township]]*) Lõuna-Aafrika Vabariigis Gautengi provintsis Ekurhuleni linnaringkonnas.

Etwatwa on asutatud 1985. aastal.

Lõuna-Aafrika Vabariigi 2011. aasta rahvaloenduse andmetel oli Etwatwa elanikest mustanahalisi aafriklasi 99,26%, värvilisi 0,26%, India või Aasia päritolu inimesi 0,17%, valgeid 0,09% ja teisi 0,22%. Suulu keelt pidas emakeeleks 44,94% inimesi, tsonga keelt 12,87%, pedi keelt 12,14%, sotho keelt 7,35%, koosa keelt 6,84% ja ndebele keelt 6,04%.

## Viited
Bedfordview

**Bedfordview** on linn Lõuna-Aafrika Vabariigis Gautengi provintsis Ekurhuleni linnaringkonnas.

Bedfordview on saanud nime 1926. aastal.

Lõuna-Aafrika Vabariigi 2011. aasta rahvaloenduse andmetel oli Bedfordview' elanikest valgeid 63,94%, mustanahalisi aafriklasi 23,25%, India või Aasia päritolu inimesi 7,74%, värvilisi 1,75% ja teisi 3,32%. Inglise keelt pidas emakeeleks 69,61% inimesi, afrikaani keelt 7,51%, suulu keelt 4,00%, pedi keelt 2,25%, sotho keelt 1,95% ja koosa keelt 1,57%.

Bedfordview's asub Eastgate'i kaubanduskeskus, mis on üks suuremaid kaubanduskeskusi Lõuna-Aafrika Vabariigis.

## Viited
Groß Berßen

**Groß Berßen** on vald Saksamaal Alam-Saksi liidumaal Emslandi kreisis.

Valla pindala on 20,76 km². 31. detsembril 2015 elas seal 665 inimest.

## Viited
Jack Swigert

**John Leonard "Jack" Swigert Jr.** (30. august 1931 – 27. detsember 1982) oli Ameerika Ühendriikide katselendur, masinainsener, aerokosmose insener, õhuväelane ja NASA astronaut. Ta valiti NASA astronaudiks 1966. aastal ja tema ainsaks missiooniks jäi Apollo 13.

Swigert lahkus NASA-st 1977. aastal ja töötas seejärel erasektoris. 1982. aastal kandideeris ta Kongressi Esindajatekotta ning osutus valituks. Ta suri 27. detsembril 1982 enne ametivande andmist luuvähki.

## Viited
Emisoo kõrts

**Emisoo kõrts** (ka **Emisoja kõrts**) oli kõrts Kullamaa kihelkonnas Rapla maakonnas Märjamaa vallas Maidla külas. Kõrts asus Koluvere-Risti talvetee ääres ja kuulus mõisale (Suur-Kalju koos Leilaga), kus mõis müüs talunikele oma piiritust. Hoonest on säilinud osa müürist ja mantelkorsten.

1860. aasta paiku töötas kõrts Emisoja kõrtsi nime all.

## Viited

## Välislingid
* Foto: Emisoo kõrtsi varemed
Alfred Worden

**Alfred Merrill Worden** (7. veebruar 1932 – 18. märts 2020) oli Ameerika Ühendriikide õhuväelane, insener ja NASA astronaut. Ta valiti astronaudiks 1966. aastal ja tema ainus missioon oli Apollo 15, kus ta oli juhtimismooduli piloot. Ta lahkus NASA-st ja õhuväest 1975. aastal ning töötas pärast seda erasektoris.

## Viited
Ekangala

**Ekangala** on linn (*[[township]]*) Lõuna-Aafrika Vabariigis Gautengi provintsis Tshwane linnaringkonnas. Idas piirneb Ekangala Mpumalanga provintsiga.

Lõuna-Aafrika Vabariigi 2011. aasta rahvaloenduse andmetel oli Ekangala elanikest mustanahalisi aafriklasi 99,01%, India või Aasia päritolu inimesi 0,34%, värvilisi 0,30%, valgeid 0,04% ja teisi 0,32%. Suulu keelt pidas emakeeleks 33,41% inimesi, ndebele keelt 28,63%, pedi keelt 15,20%, sotho keelt 5,80%, tsonga keelt 3,87%, svaasi keelt 3,47%, tsvana keelt 3,07%, koosa keelt 2,33% ja inglise keelt 1,60%.

## Viited
LGBT õigused Moldovas

**Lesbid, geid, biseksuaalid või transsoolised inimesed** (LGBT) Moldovas võivad kohata juriidilise ja sotsiaalseid probleeme, mida heteroseksuaalid ei kohta. Meestevaheline homoseksuaalsus legaliseeriti Moldovas 1995. aastal.  

Alates NSV Liidu lagunemisest on Moldovas suurenenud õigeusu kiriku mõju; väidetakse, et see on andnud oma osa inimõiguste rikkumisse, ühinemisvabaduse ja sõnavabaduse rikkumisse. Moldova esimene geiparaad toimus 2002. aastal, sellest alates on vastavad üritused kohanud tugevat vastuseisu usuliidrite ja ametivõimude poolt. 2017. aasta mais peatas politsei LGBT-marsi peagi pärast selle algust, kui õigeusufanaatikud hakkasid osalejaid ründama. Sotsialistist president Dodon ütles sündmusi kommenteerides, et ta on kategooriliselt seksuaalvähemuste marsside vastu ja et ta "ei ole lubanud olla geide president". 2018. aasta mais toimus paraad Chișinăus edukalt, kui politseil õnnestus osalejaid vägivaldsete õigeusurühmituste eest kaitsta. President Dodon mõistis hukka politsei käitumise, mis marsi toimumist võimaldas (Moldovas on n-ö kaksikvõim: valitsuse moodustavad Euroopa-meelsed erakonnad, president on venemeelne vasakpoolne). 

Moldova ühiskonda peetakse homofoobseks, LGBT-inimeste diskrimineerimine on tavaline. 2018. aastal hindas Rahvusvaheline Lesbide, Geide ning Bi-, Trans- ja Interseksuaalide Assotsiatsioon Moldova 43. kohale 49 Euroopa riigi seas LGBT-alaste õigusaktide mõttes. Positsioon on paranenud võrreldes 6 aasta taguse reitinguga, kui Moldova oli viimane.

## Viited
Atteridgeville

**Atteridgeville** on linn (*[[township]]*) Lõuna-Aafrika Vabariigis Gautengi provintsis Tshwane linnaringkonnas.

Atteridgeville on asutatud 1939. aastal.

Lõuna-Aafrika Vabariigi 2011. aasta rahvaloenduse andmetel oli Atteridgeville'i elanikest mustanahalisi aafriklasi 99,09%, värvilisi 0,32%, valgeid 0,16%, India või Aasia päritolu inimesi 0,11% ja teisi 0,32%. Pedi keelt pidas emakeeleks 41,38% inimesi, tsvana keelt 16,67%, sotho keelt 12,34%, suulu keelt 7,18%, tsonga keelt 6,96%, venda keelt 3,63%, ndebele keelt 3,39% ja inglise keelt 2,57%.

## Viited
Armastus ja surm

Pealkirja "**Armastus ja surm**" kannavad:
*"Armastus ja surm", Artur Lemba ooper (1931)
*"Armastus ja surm" ("Love and Death"), Woody Alleni film (1975)
*"Armastus ja surm", Mikk Mikiveri dramatiseering Anton Hansen Tammsaare "Tõde ja õigus II" põhjal (1983)
*"Armastus ja surm", lavakunstikateedri XV lennu diplomilavastus Doris Kareva ja Juhan Viidingu luule põhjal (1992) 
*"Armastus ja surm Viinis", Arthur Schnitzleri novellikogu (eesti keeles 2009)
*"Armastus & surm", teleseriaal (kanalil Go3 Films, 2023)
Nikolai Matussevitš (insener-viitseadmiral)

**Nikolai Nikolajevitš Matussevitš** (vene keeles Николай Николаевич Матусевич; 10. aprill 1879 Mõkolajiv, Hersoni kubermang, Venemaa Keisririik) – 27. mai 1950 Leningrad, Vene NFSV, Nõukogude Liit) oli vene mereväelane (insener-viitseadmiral), Arktika uurija, hüdrograaf ja geodeet, professor.

Ta oli viitseadmiral Nikolai Matussevitši poeg. Lõpetas Peterburis Nikolai mereväeakadeemia. Teenis mereväes. Vahepeal lahkus teenistusest ja lõpetas Peterburi ülikooli füüsika-matemaatikateaduskonna. 1909. aastal naasis teenistusse. Teostas hüdrograafilisi mõõdistustöid Valges meres ja juhtis uurimistöid Kara meres ja Muurmani rannikul. 1923. aastal organiseeris ta Severnaja Zemlja saarestikus meteojaama, mille baasil aasta hiljem loodi polaargeofüüsikaline observatoorium.

1931. aastal sai Matussevitš Leningradis asunud Vorošilovi-nimelise mereväeakadeemia professoriks. 1936. aastal anti talle 2. järgu insener-flagmani auaste. Aastatel 1935–1945 oli ta hüdrograafia ja 1943–1945 laevajuhtimise kateedri ülem. 1939. aastal ülendati ta 1. järgu flagmaniks. 1940. aastal, kui flagmani auastmed kaotati, sai ta rannakaitse teenistuse kindralleitnandi auastme. 1944. aastast oli ta insener-viitseadmiral. 1947. aastal läks ta erru. Samal aastal valiti ta NSV Liidu Geograafiaseltsi asepresidendiks. 

## Tunnustus
*1912 – valiti Keiserliku Vene Geograafiaseltsi liikmeks
*1944 – Vene NFSV teeneline teadus- ja tehnikategelane
*1944 – Tööpunalipu orden
*1944 – Punalipu orden
*1945 – Lenini orden

## Mälestuse jäädvustamine
Severnaja Zemlja saarestikus asuva Oktoobrirevolutsiooni saare üks laht (Matussevitši fjord) on saanud nime Nikolai Matussevitši järgi. Tema auks on nimetatud ka kaks laeva, neist tuntum on hüdrograafialaev Nikolai Matussevitš.

## Välislingid
*Foto
Najim (täpsustus)

**Najim** võib tähendada järgmist:
*Najim (eesnimi)
**Najim Amari (sündinud 1985), Alžeeria päritolu prantsuse raï laulja
**Daham Najim Bashir (sündinud 1979), Katari sportlane
**Najim Abd-Jasem (surnud 2007), Iraagi ametiühinglane
**Najim Abdallah Zahwen Al Ujayli, Iraagi kindral
**Najim Haddouchi (sündinud 1997), Maroko päritolu Hollandi jalgpallur
**Najim Arshad (sündinud 1986), India playbacki laulja
**Najim Abdullah al-Jubouri (sündinud 1956), Iraagi kindralmajor
**Najim Laachraoui (1991-2016), Belgia islami terrorist

## Kohad
Najim Jihad, eluasemeühendus väljaspool Jalālābād, Afganistani
Werlte

**Werlte** on linn ja vald Saksamaal Alam-Saksi liidumaal Emslandi kreisis.

Valla pindala on 63,75 km². 31. detsembril 2015 elas seal 10 077 inimest.

Werltes toimusid 2008. aasta võistkondlikud pikaraja maailmameistrivõistlused. Võistlused võitis Saksamaa.

## Sõpruslinn
* Lidzbark Warmiński, Poola (2005)

## Viited

## Välislingid
* www.werlte.de
Kurtzgefaszte Anweisung zur Ehstnischen Sprache

"**Kurtzgefaszte Anweisung zur Ehstnischen Sprache**" ('lühike sissejuhatus eesti keelde') on 1732. aastal ilmunud Anton thor Helle eesti keele käsiraamat. 

Raamat sisaldab eesti keele grammatikat, sõnastikku 7000 sõna ja näitelausega, tähtpäevade kombeid saksa-eesti rööptekstiga, 595 vanasõna ja kõnekäändu, 135 mõistatust, rahvapäraseid taimenimetusi saksa-ladina rööptekstiga ja Tallinna tänavate, hoonete ja muude objektide ning Eestimaa mõisate nimestikku eesti ja saksa keeles lk. 307–321) (Tekst lk 371-391) (Tekst lk. 391-419). Raamatus on 419 lk.

## Välislingid
*
*Raamat digitaalselt
Ehstnische Sprachlehre für beide Hauptdialekte

"**Ehstnische Sprachlehre für beide Hauptdialekte**" (originaalpealkirjaga "Ehstnische Sprachlehre fuer beide Hauptdialekte, den revalschen und doerptschen; nebst einem vollstaendigen Woerterbuch") on 1780 ilmunud August Wilhelm Hupeli sõnaraamat, mis sisaldab lõunaeesti ja põhjaeesti keele sõnavara. Sõnavara on esitatud eesti-saksa ja saksa-eesti suunal. Raamatu kirjastas Johann Friedrich Hartknoch.

## Välislingid
*Raamat DIGARis
Wiedemanni sõnaraamat

**Wiedemanni sõnaraamat** (originaalpealkirjaga "Ehstnisch-deutsches Wörterbuch" ('eesti-saksa sõnaraamat')) on 1869 ilmunud Ferdinand Johann Wiedemanni sõnaraamat. See raamat on kõige tähtsam vanemat eesti keelt kokku võttev sõnaraamat.

Raamatu II trükk ilmus 1893 ja see sisaldas umbes 60 000 sõna. Raamatu III trükk ilmus 1923 ja IV trükk 1973.

## Viited

## Kirjandus
*Paul Alvre, Sada aastat Wiedemanni eesti keele grammatikat. Keel ja Kirjandus, 1975, nr 12, lk 715-726
## Välislingid
*Sõnaraamat Eesti Keele Instituudi kodulehel
*Sõnaraamat andmebaasis GoogleBooks
Avec le cœur

**"Avec le cœur"** on Prantsusmaa-Alžeeria laulja Kenza Farahi kolmas stuudioalbum. 

Albumil on laule, mis on valminud koostöös Psy 4 De La Rime'i, Nina Sky, Roldáni ja Busy Signaliga. 

See anti välja 17. november 2008. Album sertifitseeriti plaatinaalbumiks.

## Laulud
### CD1

### CD2

## Kohad edetabelites
Friisimaa kreis

**Friisimaa kreis** (*Landkreis Friesland*) on kreis Saksamaal Alam-Saksi liidumaal.

Seda ümbritsevad (kagust ja päripäeva) Wesermarschi, Ammerlandi, Leeri ja Wittmundi kreisid ning Põhjameri. Wilhelmshaveni linn on kreisist ümbritsetud, kuid ei ole selle osa.

Kreisi pindala on 608 km². 31. detsembril 2015 elas seal 97 900 inimest.

## Ajalugu

Friisi piirkonda valitsesid kohalikud pealikud kuni 15. sajandini; vaata Ida-Friisimaa.

1438. aastal asutati tänapäevase Friisimaa kreisi põhjaosas Jeveri isandkond. Ida-Friisimaad tuli sellest ajast pidada vaenulikuks territooriumiks ning Jeveri ja Ida-Friisimaa vahel leidis 15. ja 16. sajandil aset palju kokkupõrkeid. Jeveri viimane valitseja oli Maria, kes valitses aastani 1575.

Pärast tema surma sai Jeverist Oldenburgi osa, kuid Ida-Friisimaa esitas territooriumile samuti nõudmisi. Järgnenud kümnenditel püüdis Ida-Friisimaa tõkestada kõik teed Jeveri ja Oldenburgi vahel. Alles 17. sajandil lõppes vaenutegevus Ida-Friisimaa ja Oldenburgi vahel.

Aastatel 1667–1793 oli Jever Anhalt-Zerbsti eksklaav ja pärast Napoleoni okupatsiooni Preisimaa läänepoolseim eksklaav. 1818. aastal sai Jeverist taas Oldenburgi osa.

Tänapäevase Friisimaa kreisi lõunaosa on Friesische Wehde (Friisi mets), mis oli samuti suurema osa ajaloost Oldenburgi osa. See piirkond moodustas hiljem Vareli kreisi.

Kreis loodi 1933. aastal endiste Jeveri ja Vareli kreiside ühendamisega Friisimaa kreisiks. 1977. aastal see kaotati ning jaotati naaberkreiside Wittmundi ja Ammerlandi vahel. Kaotamine kuulutati 1979. aastal põhiseadusevastaseks, kuna see rikkus endise Oldenburgi liidumaa õigusi, ja kreis taasloodi vanades piirides 1980. aastal.

## Asend
Idas külgneb kreisiga Jade abajas, mis on Põhjamere madal laht. Wangerooge saar, üks Ida-Friisi saari, on Frieslandi osa.

Frieslandi asukad rõhutavad, et nad ei ole Ida-Friisimaa osa. See on mõnevõrra segadusttekitav, kuna Friesland asub Ida-Friisimaast idas ja geograafid peavad Frieslandi selle piirkonna osaks. Eristumisel on ajaloolised põhjused: Friesland oli aastatel 1438–1575 iseseisev riik. Siis ja hiljem oli piirkonna nimi Friesland, kuigi see on ka kogu Friisimaa saksakeelne nimi.

Osa kreisist on Alam-Saksi padumere rahvuspargis.

## Linnad ja vallad

# Bockhorn
# Jever
# Sande
# Schortens
# Varel
# Wangerland
# Wangerooge
# Zetel

## Viited

## Välislingid

* friesland.de
Rakvere bussijaam

**Rakvere bussijaam** on peamine busside peatus Rakvere linnas. Bussijaam asub aadressil Laada tänav 18a. 

Nüüdisaegse bussijaama projekteeris Arhitektuuribüroo Eek & Mutso ning see valmis aastal 2000. Bussijaama sisekujunduse tegid Reio Avaste ja Madis Eek. Bussijaama ehitamine maksis 4,1 miljonit krooni ehk 260 000 eurot.

## Hoone kirjeldus
Bussijaama hoone koosneb kahest ristkülikust, mis on ühendatud katusega. Katus on ühtlasi ka varjualus väljaspool hoonet. Hoone klaasist osas asub ooteruum, kust näeb busside peatuskohti ja avaneb vaade Laada tänavale. Väljakupoolses osas asuvad abiruumid ja personal, ristkülikute liitumiskohas on teenindusstsoon. 

## Ajalugu
Enne praegust bussijaama asus Laada 16 aadressil Rakvere Autobussijaam. Nüüd asub seal Turu Kaubamaja.

## Bussijaama piirkond
Rakvere bussijaam asub Eduard Vilde ja Laada tänava vahel. Bussijaama lähedal asuvad Mini Rimi, Realiseerimiskeskus ja Grossi Toidukaubad. Läheduses on ka Laada tänaval asuv Laada Apteek. Laia tänaval asub Alexela tankla.

## Teenused
Rakvere bussijaam pakub mitmeid teenuseid. Cargobusi terminal pakub pakiveo-ja pagasihoiuteenust. Bussijaama ootesaalis asub R-kiosk.   Alates 2022. aastast asub ootealas reisiraamatukogu, kust saab raamatuid lugemiseks tasuta kaasa võtta.

## Viited

## Välislingid
*Bussijaamast Arhitektuuribüroo Eek & Mutso
*Bussijaamast Eesti Arhitektide Liidu koduleht
*Bussijaama ehitamisest Õhtuleht
*Rakvere Autobussijaamast Ajapaik
*Cargobusi terminal Rakveres
*Rakvere R-Kiosk
*Kuulutaja Rakvere reisiraamatukogust
Trésor

**"Trésor"** on  Prantsusmaa-Alžeeria laulja Kenza Farah' kolmas stuudioalbum. Albumil on laule, mis on valminud koostöös Alonzo, Léa Casteli, Melissa M-i, Younesi, Kayline'i ja Nabilaga. See anti välja 15. novembril 2010.

## Laulud

## Kohad edetabelites
Schubert

**Schubert** (saksa keeles 'kingsepp') on mitme isiku perekonnanimi:
*Franz Schubert (1797−1828), helilooja
*Friedrich Theodor von Schubert (1789−1865), kindralleitnant

**Schubert** on aadlisuguvõsa:
*Schubert (aadlisuguvõsa)
Juri Miljutin

**Juri Miljutin** (vene keeles Юрий (Георгий) Сергеевич Милютин; 18. aprill (vkj. 5. aprill) 1903 Moskva – 9. juuni 1968 Moskva) oli Nõukogude Liidu helilooja, Vene NFSV rahvakunstnik (1964), Stalini preemia laureaat (1949).

## Elulugu
Juri Miljutin sündis teenistuja peres. 1918. aastal lõpetas Moskva Reaalkooli. Järgnevatel aastatel mängis draamarolle mitmes Moskva teatris ning tegi lavastuste jaoks ühtlasi muusikaseadeid. Töötas helilooja ja pianistina estraadikollektiivis Sinine bluus aastatel 1924–1925, kirjutas ka tantsumuusikat. 1924. aastal kirjutas esimese opereti Moskva teatrile Ermitaaž. 1930. aastate alguses töötas kinodes tummfilmi klaverimängijana ning teatrites muusikaosakonna juhatajana.

Laiema tuntuse saavutas 1930. aastatel ja Teise maailmasõja päevil patriootlike laulude loojana. Sõja ajal esines kontsertbrigaadide koosseisus rindeväeosades. Sel ajal lõi ta ka filmimuusikat.

1945. aastast pööras Miljutin peamise tähelepanu operetile. Tema operette iseloomustasid hoogne tegevus, selge muusikaline joonis ning folkloorielementide kasutamine. Tema operette mängiti menukalt Nõukogude Liidu ning sotsialistlike riikide muusikateatrites.

Ta oli Nõukogude Liidu Kommunistliku Partei liige 1952. aastast. Ta suri 9. juunil 1968 ning on maetud Moskva Novodevitšje kalmistule.

## Looming
*1940 "Näitleja elu"(«Жизнь актёра»)
*1945 "Neiud ärevil" («Девичий переполох»)
*1947 "Rahutu õnn" («Беспокойное счастье»)
*1949 "Trembita" («Трембита»)
*1953 "Esimene armastus" («Первая любовь»)
*1960 "Tsirkus süütab tuled" («Цирк зажигает огни»)
*1964 "Anjuta silmad" («Анютины глазки»)

## Viited

## Allikad
* Katkend näitleja Lembit Antoni mälestustest: Kalju Karaskiga kuulsa helilooja Juri Miljutini kodus Delfi, 14. august 2011
NSV Liidu Keskmise Masinaehituse Ministeerium

**NSV Liidu Keskmise Masinaehituse Ministeerium** (vene keeles Министерство среднего машиностроения СССР) oli  aastatel 1953–1989 Nõukogude Liidus eksisteerinud riigivalitsemise organ; kuulus ministeeriumina NSV Liidu Ministrite Nõukogu koosseisu. 

Ministeerium loodi 26. juunil 1953 NSV Liidu Ministrite Nõukogu juures asunud esimese ja kolmanda peavalitsuse baasil tuumarelvatööstuse juhtimiseks ja tuumalõhkepeade saritootmise korraldamiseks. Paiknes Moskvas. 

Ministeeriumi ettevõtted tegelesid tuumarelva väljatöötamise ja valmistamisega, tuumaenergial toimivate jõuallikatega varustatud transportvahendite projekteerimise ja ehitamisega (jäälõhkujad, allveelaevad, sõjalaevad, kosmoseraketid, lennukid), samuti radioisotoopse aparatuuri tootmisega ning tuumaelektrijaamade ehitamisega. 

1963. aastal reorganiseeriti keskmise masinaehituse ministeerium NSV Liidu Keskmise Masinaehituse Riiklikuks Tootmiskomiteeks. 1965 aastal ministeerium taastati. 

1986. aastal moodustati NSV Liidu Aatomienergeetika Ministeerium ning 1989. aastal ühendati keskmise masinaehituse ministeerium ja aatomienergeetika ministeerium üheks NSV Liidu Aatomienergeetika ja -tööstuse Ministeeriumiks. 

## Ministrid
 
*Vjatšeslav Malõšev (1953–1955)
*Avraami Zavenjagin (1955–1956)
*Boriss Vannikov (kohusetäitja 1956–1957)
*Mihhail Pervuhhin (1957)
*Jefim Slavski (1957–1986, aastatel 1963–1965 tootmiskomitee esimees)
*Lev Rjabev (1986–1989) 

## Instituute ministeeriumi alluvuses
*Hlopini-nimeline Raadiumiinstituut (asukoht Peterburis)
*Kurtšatovi-nimeline Aatomienergeetika Instituut (Moskvas)
*Alihhanovi-nimeline Teoreetilise ja Eksperimentaalse Füüsika Instituut (Moskvas)
*Tuumauuringute Ühendatud Instituut (Dubnas)
*Leipunski-nimeline Füüsika-energeetika Instituut (Obninskis)
*Kõrge Energia Füüsika Instituut (Protvinos)
*Duhhovi-nimeline Automaatika Üleliiduline Teaduslik Uurimisinstituut (Moskvas)
*Fedorovski-nimeline Mineraalse Tooraine Üleliiduline Teaduslik Uurimisinstituut (Moskvas)
*Anatoli Aleksandrovi nimeline Tehnoloogia Teaduslik Uurimisinstituut (Sosnovõi Boris)

## Vaata ka
*Kinnine linn
*NSV Liidu Üldise Masinaehituse Ministeerium
*Rosatom

## Viited
Eesti 2018. aasta Euroopa meistrivõistlustel kergejõustikus

**[[Eesti]]** osales **[[2018. aasta Euroopa meistrivõistlused kergejõustikus|2018. aasta Euroopa meistrivõistlustel kergejõustikus]]** Berliinis ning saatis võistlema 22 sportlast.

Magnus Kirt võitis odaviskes pronksmedali.

## Tulemused
; Mehed 
; Jooksualad

;Väljakualad

;Kümnevõistlus

;Naised
;Väljakualad

;Seitsmevõistlus

## Viited
Āylan

**Āylan** (pärsia keeles ايلن‎) on küla Chaypareh-ye Bala maapiirkonnas Zanjanrudi ringkonnas Zanjani maakonnas Zanjani provintsis Iraanis. 

2006. aasta seisuga elas seal 90 inimest 15 perekonnas.
Põhjatäht

**Põhjatäht** võib tähendada järgmist:
*Põhjatäht on Põhjanaela harva kasutatud sünonüüm
*põhjatäht (sümbol)
*Põhjatäht on Eesti Skautide Liidu auhind
*Põhjatähe orden
*Põhjatähe orden (Sahha)
Stephen Bowen

**Stephen Gerard Bowen** (sündinud 13. veebruaril 1964) on Ameerika Ühendriikide mereväelane ja NASA astronaut. Ta on teine kosmoses käinud allveelaevnik ning ta on osalenud neljal kosmoselennul, millest kolm olid Space Shuttle'i missioonid Rahvusvahelisse kosmosejaama. Boweni esimene missioon oli STS-126, mis toimus novembris 2008 ja teine STS-132, mis toimus mais 2010.

Märtsis 2011 määrati Bowen missioonile STS-133, mis oli kosmosesüstik Discovery viimane lend. Kuna ta oli eelnevalt osalenud missioonil STS-132, sai Bowenist esimene ja ainus astronaut, kes on osalenud kahel järjestikusel Space Shuttle'i missioonil. Esialgu pidi missioonil osalema Timothy Kopra, kuid ta sai umbes kuu aega enne starti jalgrattaõnnetuses vigastada. Detsembris 2021 määras NASA Boweni 2023. aastal toimunud missiooni SpaceX Crew-6 komandöriks. 2023. aastal oli ta Rahvusvahelise kosmosejaama 68. ja 69. ekspeditsiooni liige.

Bowen on avakosmoses käinud 10 korda ja viibinud seal kokku 65 tundi ja 57 minutit.

## Viited
Aleksandr Fissun

**Aleksandr Jakovlevitš Fissun** (vene keeles Александр Яковлевич Фисун; sündinud 12. juulil 1957) on vene arstiteadlane, sõjameditsiini spetsialist, professor, meditsiiniteaduste doktor, 2. klassi tõeline riiginõunik (2015), meditsiiniteenistuse reservkindralmajor, Venemaa Teaduste Akadeemia liige.

Ta on 2018. aastast Kirovi-nimelise Sõjameditsiini Akadeemia ülem. Aastatel 2013–2016 oli ta Venemaa Föderatsiooni Kaitseministeeriumi Sõjameditsiini Peavalitsuse ülem.

## Elukäik
Fissun lõpetas 1980. aastal Kirovi-nimelise Sõjameditsiini Akadeemia. Pärast lõpetamist oli ta mereväeteenistuses Balti laevastikus, algul sõjaväearstina, seejärel (enne 1988. aastat) Paldiskis NSV Liidu Sõjalaevastiku Paldiski õppekeskuse polikliiniku ülemana. Hiljem, aastatel 2004–2006, oli ta Venemaa Föderatsiooni Sõjalaevastiku meditsiiniteenistuse ülem. 2009. aasta juunist juulini täitis ta Venemaa Föderatsiooni Kaitseministeeriumi Sõjameditsiini Peavalitsuse ülema kohuseid. 2009. aastal Fissun vabastati sõjaväeteenistusest.

Kui 2012. aasta lõpul asus kaitseministri ametisse Sergei Šoigu, kutsus ta Fissuni tagasi tööle kaitseministeeriumi. 2013. aasta veebruarist asus Fissun sõjameditsiini peavalitsuse ülema ametikohale. 2016. aasta oktoobris valiti ta Venemaa Teaduste Akadeemia liikmeks. Kuu aega hiljem ilmus Venemaa Föderatsiooni presidendi seadlus Fissuni ametist vabastamise kohta tema enda soovil. Vabastamise põhjuseks oli presidendi soovituse, mille järgi riigiteenistujad peaksid hoiduma kandideerimast teaduste akadeemia koosseisu, eiramine.

## Tunnustus
*Venemaa Föderatsiooni teeneline arst
* valiti Venemaa Teaduste Akadeemia korrespondentliikmeks (2016; arstiteaduste osakonna profülaktilise meditsiini sektsioon)

## Välislingid
Johannes de Muris

**Johannes (Jean) de Muris** (umbes 1290 – umbes 1355) oli prantsuse filosoof, astronoom, matemaatik ja muusikateoreetik.

Johannes de Muris on kirjutanud traktaadi "Ars novae musicae" (1319), mida peetakse üheks *[[Ars nova]]* alustekstidest.
Geid Trumpi Toetuseks

**Geid Trumpi Toetuseks** (ingl.: **Gays for Trump**) on USA LGBT-organisatsioon, mis moodustati 2016. aastal tollase USA presidendikandidaadi Donald Trumpi toetuseks ja pooldab praegu tema administratsiooni. Peter Boykin on asutaja ja president. Paljude toetajate hulgas on ka Milo Yiannopoulos.

## Viited
NGA

**NGA** võib tähendada järgmist:

***NGA** ehk Riiklik Ruumiandmete ja Luure Agentuur (inglise *National Geospatial-Intelligence Agency*)
***NGA** on Nigeeria kolmetäheline maakood standardi ISO 3166 järgi
4 Love

**"4 Love"** on Prantsusmaa-Alžeeria laulja Kenza Farah' viies stuudioalbum. Selle anti välja 3. septembril 2012 plaadifirmade Sony Music Entertainment ja Jive Records poolt. 

Albumilt ilmus kaks singlit: Quelque PartCoup De Cœur. Albumil on laule, mis on valminud koostöös Laza Morgani ja Sopranoga.

## Laulud
Aleksandar Vulin

**Aleksandar Vulin** (serbia keeles *Александар Вулин*; sündinud 2. oktoobril 1972 Novi Sadis) on Serbia poliitik. Ta oli 29. juunist 2017 kuni 28. oktoobrini 2020 Serbia kaitseminister.

Ta sündis aastal 1972 Novi Sadis Vojvodinas. Ta on lõpetanud Kragujevaci ülikooli õigusteaduskonna.

Ta oli 27. juulist 2012 kuni 2. septembrini 2013 direktoriks Kosovo ja Metohija kantseleis. 2. septembrist 2013 kuni 27. aprillini 2014 portfellita minister Kosovo ja Metohija küsimuses. 27. aprillist 2014 kuni 29. juunini 2017 oli ta Serbia töö- ja sotsiaalminister.

29. juunist 2017 kuni 28. oktoobrini 2020 oli ta Serbia kaitseminister. 28. oktoobrist 2020 kuni 26. oktoobrini 2022 oli ta Serbia siseminister.

## Isiklikku
Ta on abielus ja tal on kaks poega.

## Viited
Karismatik

**Karismatik** on Prantsusmaa-Alžeeria laulja Kenza Farahi kuues stuudioalbum. See anti välja 29. september 2014 plaadifirma RedOne kaudu. Albumilt ilmus kaks singlit: Briser les chaînesYätayö.

## Laulud
Dušan Vujović

**Dušan Vujović** (serbia keeles *Душан Вујовић*; 22. juuli 1951 Požarevac – 15. mai 2025) oli Serbia poliitik ja majandusteadlane. Ta oli 15. juulist 2014 kuni 16. maini 2018 Serbia rahandusminister, 5. veebruarist 2016 kuni 2. märtsini 2016 kaitseministri kohusetäitja ja 27. aprillist 2014 kuni 3. septembrini 2014 majandusministri kohusetäitja.

Ta sündis aastal 1951 Požarevacis. Ta lõpetas aastal 1974 Belgradi ülikooli majandusteaduskonna.

## Isiklikku
Ta oli abielus ja tal on kaks last.
Jade abajas

**Jade abajas** (või *Jade laht*; saksa: *Jadebusen*) on abajas või laht Põhjamere Saksamaa rannikul. See oli varem tuntud lihtsalt kui *Jade* või *Jahde*. Väga vähese siseneva magevee hulga tõttu liigitatakse see laheks, mitte estuaariks.

## Mere sissetung

Pindalaga umbes 180 km² loodi Jade 13.–16. sajandil suuresti tormilainete poolt. 14. sajandi algusest oli sel ühendus itta Weseri estuaariga. Mõnda aega oli jõe ja abaja vahel kolm püsivat ühendusharu ja üks voolusäng, mis moodustasid estuaari delta. Esimene nendest ühendustest suleti tammidega 1450. aastal ja viimane 1515. aastal. Kuid möödus umbes sajand, enne kui enamus nende ühenduste poolt üleujutatud aladest saadi tagasi karjamaadeks ja haritavaks maaks.

Läänes tungib Jade sügavale Friisi poolsaarde. 16. sajandi algusest ehitati arvukalt tamme tormilainete vastu ja haritava maa saamiseks. Peamine tamm, *Ellenser Damm*, ehitati aastatel 1596–1615 Oldenburgi krahvkonna poolt enne kokkuleppe edukat lõpetamist vastuvaidleva Ida-Friisi krahvkonnaga.

## Friisi kogukonna lagunemine

Jade abaja ja selle harude laiendamine killustas vabade friiside territooriumid: Rüstringen *Bant* loodes, millest enamus on lainetesse kadunud, *Bovenjadingen* ('Jade kohal') madalate Friesische Wehde moreenküngastega edelas, Butjadingen ('väljaspool Jadet') kirdes, mis oli peaaegu kaks sajandit saar, ja *[[Stadland]]*, millest sai 1384. aastal kitsas saar piki Weseri vasakut kallast. Üleujutuste hävitustöö ja maa kaotus nõrgestasid Friisi kogukonda. 1400. aasta paiku püüdis Vabalinn Bremen valitseda Standlandi ja Butjadingenit. 16. sajandi alguses vallutasid kõik maad ümber Jade abaja Oldenburgi krahvid.

## Organiseeritud tammide ehitamine

Koos Stadlandi saare vallutamisega katkestati Weseri delta suurim haru Lockfleth 1515. aastal tammiga Ovelgönnes. Järgnenud aastatel katkestati veevool rohkemates kohtades. Kõige olulisemad projektid enne 1650. aastat olid aastatel 1596–1615 *Ellenser Damm* üle Schwarzes Bracki lahest läänes ja 1643. aastal Uus Hobeni tamm idas. Sellest tammist lõunas muutus rannik samblarabaks. Raba mõjutasid suured üleujutused ja rappa ehitatud tammid osutusid väga nõrkadeks.

## Sadam

Loodete vool teeb Jade abaja kaelast sügavaima loodusliku kanali Saksamaa Põhjamere rannikul. 1853. aastal ostis Preisi kuningriik Oldenburgilt osa lahe läänekaldast, et kasutada sadamat Preisimaa mereväebaasina, mis sai hiljem nimeks Wilhelmshaven. Esimese maailmasõja ajal baseerus Saksa avamerelaevastik (*Hochseeflotte*), Saksa keiserliku mereväe (*[[Kaiserliche Marine]]*) peamine lahingulaevastik, Wilhelmshavenis Jade abajas. Pärast Teist maailmasõda sai Wilhelmshavenist peamine Saksa sadam bensiini impordiks.

## Loodus

Jade abaja kaldaalad moodustavad osa Saksa padumere rahvusparkidest.
Bockhorn (Alam-Saksi)

**Bockhorn** on vald Saksamaal Alam-Saksi liidumaal Friisimaa kreisis.

Valla pindala on 77,15 km². 31. detsembril 2015 elas seal 8594 inimest. Vald paikneb umbes 15 km Wilhelmshavenist edelas ja 30 km Oldenburgist loodes.

## Inimesed
* Diedrich Uhlhorn (1764–1832), leiutaja

## Viited

## Välislingid
* www.bockhorn.de
Aabel (perekonnanimi)

**Aabel** on norra ja eesti perekonnanimi.

Eestis on perekonnanime Aabel (Oabel) antud Lustivere mõisas Põltsamaa kihelkonnas Viljandimaal. Nimede eestistamisel määrati Aabeli-nimelistele isikutele uueks perekonnanimeks Auliste. 

1. jaanuaril 2018 Eestis sellise perekonnanimega isikuid ei ela või on neid vähem kui 5.
Eesti armeenlased

**[[Armeenlased]]** on Eesti üks vähemusrahvuseid.

2000. aasta rahvaloenduse andmetel elas Eestis 1444 armeenlast ning 2011. aasta rahvaloenduse koostamise ajaks oli armeenlaste ametlik arv langenud 1042 inimeseni.. Suurem oli armeenlaste arv Nõukogude Liidu 1989. aasta rahvaloenduse andmetel, nimelt 1669. Suurem osa Eesti armeenlastest elab Tallinnas (2000. aastal 58%).

Pärast Eesti Vabariigi taasiseseisvumist aastal 1991 ei antud Nõukogude perioodil sisse rännanud immigrantidele ega nende Eestis sündinud lastele automaatselt kodakondsust.

Ararati järgi on nime saanud Tallinnas tegutsev jalgpalliklubi Tallinna FC Ararat TTÜ, millel on sidemeid Armeenia jalgpalliklubiga FC Ararat Yerevan.

## Vaata ka
*Armeenia-Eesti Kultuuri Selts
*Baltimaade armeenlased

## Viited
Soodisõlm

**Soodisõlm** (prantsuse Le nœud d'écoute, inglise keeles *sheet bend*, ka *weaver's knot*) on sõlmeliik, mis kuulub .(kirjutises Sõlm on alaliigiks "Sõlmed köite ühendamiseks") 
 
Sõlm sobib kahe sarnase nööri tugevaks ühendamiseks. Erineva jämedusega nööride puhul peab vajadusel kasutama pidavuse tagamiseks topet-soodisõlme. Sõlme lahtisidumiseks tuleb lasta nööride pinge vabaks. Kui aasale kinnitatava üksiku nööri lõpp keerata aasna tagasi, nimetatakse seda lipusõlmeks. Lipusõlme eelis on hõlbus avatavus. 

## Viited

## Välislingid
* Soodisõlm sõlmeteemalises õppematerjalis
Nurme tänav (Viljandi)

**Nurme tänav** on tänav Viljandis.

Tänav on ida-läänesuunaline, see saab alguse Tallinna tänavalt, ristub Looga ja Leola tänavaga ning lõpeb Veere tänaval.
Tänava pikkus on 392 m.

## Ajalugu
Viljandi linnavolikogu kinnitas tänavale 13. novembril 1922 nime Mulgi tänav. Nõukogude okupatsiooni ajal 1952. aastal muudeti nimi Nurme tänavaks. Algset nime pole taastatud.

## Hoonestus
Nurme tänav 5 asub makaronivabrikuna tuntud tehasekompleks, kus 2000. aastast tegutseb OÜ Sveba-Dahlen Baltic. Makarone valmistas aastatel 1952–1997 Viljandi Leivakombinaat (alates 1991 AS Vilma). Tootmise ajalugu ulatub siin 20. sajandi algusse, kui asutati J. K. Wilflussi (ka Wilpflus) tisleritööstus ja jahuveskite töökoda. Edasi tegutses samas Viljandi sae- ja jahuveski, algul aadressiga Kõue tänava järgi, kus asus linnapoolne värav.

Nurme tänav 8 asus väidetavalt Viljandi väikseim maja, kus omanik J. Timma pidas kauplust. Hoone on lammutatud ja selle asemele on ehitatud uus elumaja.

## Viited
Musketär (perekonnanimi)

**Musketär** on eesti perekonnanimi.

Perekonnanime Musketär on pandud Voka mõisas Jõhvi kihelkonnas Virumaal (Muschkateer) ja Roosna-Alliku mõisas Järva-Jaani kihelkonnas Järvamaal (Muskatier).

1. jaanuaril 2018 sellise perekonnanimega inimesi Eestis ei ela või on neid vähem kui 5.
Tallinna Armeenia Kultuuri Ühing

**Tallinna Armeenia Kultuuri Ühing** (ka *H. Abovjani nimeline Armeenia Kultuuri Selts*) on Tallinnas tegutsev Eesti armeenlaste organisatsioon.

Ühing registreeriti 23. aprillil 1989 Tallinnas Eesti Muinsuskaitse Seltsi osakonnana. Muinsuskaitse Seltsist eraldus ühing 1991. aasta II poolel. Ühingu esimees on pikka aega olnud Artem Davidjants.

## Vaata ka
*Tartu Armeenia Rahvusühing

## Viited